cyanic-selkie/wikianc huggingface dataset:
ஏழாம் விஜயபாகு
குடும்பம்
அனுலா கஹதூடா, கிரவெல்ல விசோ பண்டாரம் என்று இரு தேவியர் விஜயபாகுவுக்கு உண்டு. புவனேகபாகு, மாயாதுன்னை, மகா இறைகம் பண்டார ஆகிய மூவரும் அனுலாவின் புதல்வர்கள். அனுலா, விஜயபாகுவையும், அவன் மூத்தவன் ஸ்ரீராஜசிங்கனையும் ஒரேநேரத்தில் பல்கொழுந முறையில் மணந்திருந்ததாக அறியமுடிகின்றது. இளைய தேவி விசோ பண்டாரத்துக்கு தேவராஜசிங்கன் எனும் மைந்தன் பிறந்ததுடன்,அவனையே தன் கணவனுக்குப் பின் ஆட்சிபீடத்தில் அமர்த்துவதிலும் அவள் வெற்றிகண்டாள்.
விஜயபாகு கொலை
ஏகநாயக்கன் எப்படியோ தப்பிவிட, கந்துறை உயிர்நீக்க நேரிட்டது. பெரும் களேபரத்தின் மத்தியில் கோட்டை அரசைக் கைப்பற்றினர் மாயாதுன்னை முதலானோர். இறுதியில் வேறுவழியின்றி, அவர்கள் அந்தப் பெரும்பழியைச் செய்தனர். சல்மான் எனும் சோனகவீரனை பயன்படுத்தி, பெற்ற தந்தையையே கொன்றொழித்தனர் கோட்டையின் வருங்கால அரசர்கள்.
விஜயபாகு அநியாயமாகப் படுகொலை செய்யப்பட்டதும், கோட்டை அரசானது, புவனேகபாகு, மாயாதுன்னை, மகா இறைகம்பண்டார ஆகிய மூவருக்குமென மூன்றாகப் பிரிக்கப்பட்டது. மாயாதுன்னை சீதாவக்கையையும், மகா இறைகம்பண்டார, இறைகம் பகுதியையும் பெற்றுக்கொள்ள, புவனேகபாகு கோட்டையைப் பெற்றுக்கொண்டான்.
வெளி இணைப்புகள்
பகுப்பு:இலங்கை மன்னர்கள்
முச்சிலிகுட்டை
முச்சிலிகுட்டை (Muchilikuttai) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.
அமைவிடம்
இந்த ஊரானது ஊத்தங்கரையில் இருந்து 15 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 50 கிலோமீட்டர் தொலைவிலும் உள்ளது.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
குல்சூம் அப்துல்லா
குல்சூம் அப்துல்லா (Kulsoom Abdullah) பாகிக்கித்தான் நாட்டைச் சேர்ந்த ஓர் -அமெரிக்க பளுதூக்கும் வீராங்கனை ஆவார். 1976 ஆம் ஆண்டு இவர் பிறந்தார். 2011 ஆம் ஆண்டு நடைபெற்ற உலக வெற்றியாளர் போட்டியில் கலந்துகொண்டு போட்டியிட்ட போது பாகித்தான் நாட்டைப் பிரதிநிதித்துவப்படுத்திய முதல் பெண் பளுதூக்கும் வீராங்கனை என்ற சிறப்பைப் பெற்றார். இதே ஆண்டில், போட்ட்டியில் கலந்து கொண்ட போது தனது மத அடையாளங்கள் எதையும் விலக்காமல் அவற்றை வைத்துக் கொண்டே போட்டியிட்டார். இவ்வாறு ஒலிம்பிக் விதிமுறைகளில் தளர்வு பெற்று தலை முக்காடுடன் கைகள் மற்றும் கால்களை மூடிக்கொண்டு போட்டியிட்ட முதல் பெண் என்ற    வரலாற்றையும் இவர் உருவாக்கினார் சர்வதேச பளு தூக்குதல் கூட்டமைப்பு இவரது கோரிக்கைகளை ஏற்றுக் கொண்டு அதற்கேற்ப தன் விதிகளில்  மாற்றம்  செய்து கொண்டது.
சுயசரிதை
குல்சூம் அப்துல்லா அமெரிக்க நாட்டின் மிசௌரி மாநிலம் கன்சாசு நகரில் பிறந்தார். இளமையில் புளோரிடாவின் ஒகீக்கோபியில் வளர்ந்தார். வளர்ந்து வரும் போது அடிக்கடி பாகித்தானுக்குச் சென்று பாசுடோ மொழியில் பேசினார். சியார்ச்சியா தொழில்நுட்ப நிறுவனத்தில் மின்னியல் மற்றும் கணினிப் பொறியியலில்  முதுநிலைப் பட்டத்தையும் முனைவர் பட்டத்தையும் பெற்றார். இவர் பட்டதாரி மாணவராக இருந்தபோது பளு தூக்குதல் விளையாட்டைத் தொடங்கினார். இதற்கான பயிற்சி முறையாக இவர் டைக்குவாண்டோ விளையாட்டிலும் பயிற்சி பெற்றார். மிதமான ஆடையில் அமெரிக்க தேசிய பளுதூக்குதல் போட்டியில் போட்டியிட உரிமை மறுக்கப்பட்ட பிறகு, போட்டி அமைப்பாளர்  அப்துல்லாவுக்கு ஒரு மின்னஞ்சலில் செய்தி அனுப்பினார். “அமெரிக்க பளுதூக்குதல் சர்வதேச பளுதூக்குதல் கூட்டமைப்பின் விதிகளால் நாங்கள் நிர்வகிக்கப்படுவதால், நாங்கள் அந்த விதிமுறைகளை கடைபிடிக்க வேண்ட்டிய கட்டாயத்தில் இருக்கிறோம். எனவே போட்டி உடையை மாற்றியமைக்கக் கோரும் உங்கள் கோரிக்கை, நிராகரிக்கப் பட்டது என்று அம்மின்னஞ்சல் கூறியது குல்சூம் அப்துல்லா சிவில் உரிமைகள் மற்றும் அரசு அமைப்புகளின் உதவியை நாடினார். தனியார் நிறுவனங்கள் என்பதால், அவர்களால் இவருக்கு உதவ முடியவில்லை. இவருக்காக அமெரிக்க-இசுலாமிய உறவுகள் மன்றம் ஒரு செய்திக்குறிப்பை வெளியிட்டது. அமெரிக்க தேசிய போட்டிகளில் பங்கேற்பதற்கான சவால் குறித்து இவர் தேசிய மற்றும் சர்வதேச செய்தி நிறுவனங்களில் இருந்து கவனத்தைப் பெற்றார். ஊடகத்தின் கவனம் மற்றும் பல்வேறு அமைப்புகளின் தலையீட்டிற்குப் பிறகு, போட்டி நடத்திய அமைப்பினர் இதை சர்வதேச பளுதூக்குதல் கூட்டமைப்பின் (IWF) கவனத்திற்கு கொண்டு வர ஒப்புக் கொண்டனர். குல்சூம் அப்துல்லா தனது மத அடையாளங்களை விட்டுக் கொடுக்காத முசுலீம்களின் அடக்கமான தேவைகளைப் பூர்த்தி செய்யும் உடைகளை அணிந்து கொள்வது பற்றியும் அதே நேரத்தில் போட்டி அதிகாரிகளுக்கு தெளிவான அழைப்புகளைச் செய்ய அனுமதிப்பார் என்றும் எந்தவொரு போட்டி நன்மையைப் பெறுவதற்கான முயற்சிகள் எதையும் எடுக்கவில்லை என்றும் உறுதி கூறி ஆடை விருப்பங்களை விவரித்தார். அப்துல்லா தனது தலை, கைகள் மற்றும் கால்களை மூடிக்கொண்டு விதிகளைத் தாண்டி போட்டியிட அனுமதிக்கப்பட்டது. 2011 ஆம் ஆண்டு வெளியிட்டப்பட்ட ஒரு கட்டுரையில், நான்சி ஆக்சு எட்மேக்கர், "உலகில், அனைத்து போட்டியாளர்களிடமும் அவர்களின் மத அல்லது தனிப்பட்ட அளவு அடக்கம் எதுவாக இருந்தாலும், சிறந்த ஆடைகளை எப்படி கொண்டு வருவது என்று யோசிப்போம். இது ஒரு அழகுப் போட்டி அல்ல, மத லிட்மசு சோதனையும் அல்ல என்றார். சர்வதேச விதிகள் முதலில் போட்டியாளர்களின் கைகளும் கால்களும் வெறுமனே இருக்க வேண்டும் என்றது. இதனால் ஒரு பளுதூக்கல் எப்போது வெற்றிகரமாக இருந்தது என்பதை நீதிபதிகளால் துல்லியமாக தீர்மானிக்க முடியும். என்று கூறியது.
மேற்கோள்கள்
பகுப்பு:அமெரிக்கப் பொறியியலாளர்கள் பகுப்பு:வாழும் நபர்கள் பகுப்பு:1976 பிறப்புகள்
மரிசேன் காப்
மரிசேன் காப் (Marizanne Kapp, பிறப்பு: சனவரி 27 1990), தென்னாப்பிரிக்கா பெண்கள் தேசிய அணியின்  அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு ஒருநாள் பன்னாட்டுத் துடுப்பாட்டப் போட்டிகளிலும்,   ஆறு இருபது20  துடுப்பாட்டப்  போட்டிகளிலும்  கலந்து கொண்டுள்ளார். 2008/09-2010/11 பருவ ஆண்டுகளில், தென்னாப்பிரிக்கா பெண்கள் தேசிய அணி உறுப்பினராக  ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.
பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி பகுப்பு:1990 பிறப்புகள் பகுப்பு:வாழும் நபர்கள்
மேதலோடை ஊராட்சி
மேதலோடை ஊராட்சி (Methalodai Gram Panchayat), தமிழ்நாட்டின் இராமநாதபுரம் மாவட்டத்தில் உள்ள திருப்புல்லாணி வட்டாரத்தில் அமைந்துள்ளது. இந்த ஊராட்சி, இராமநாதபுரம் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2283 ஆகும். இவர்களில் பெண்கள் 1141 பேரும் ஆண்கள் 1142 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வஞ்சி விருத்தம்
வஞ்சிவிருத்தம் தமிழ் பாவினங்களில் ஒன்றான விருத்தத்தின் வகைகளுள் ஒன்று. இது அளவொத்த சிந்தடிகள் நான்கு கொண்டு அமையும். வஞ்சிப்பாவின் பிற இனங்களைப் போலவே இலக்கியங்களில் இது மிகக் குறைந்த அளவே காணப்படுகிறது.
ஊனு யர்ந்த உரத்தினால் மேனி மிர்ந்த மிடுக்கினான் தானு யர்ந்த தவத்தினால் வானு யர்ந்த வரத்தினான்
உசாத்துணை
பகுப்பு:பாவினங்கள் பகுப்பு:வஞ்சிப்பா
டெபீ கார்
டெபீ கார் (Debbie Carr, பிறப்பு: ஆகத்து 23 1977), முன்னாள் தென்னாப்பிரிக்கா  பெண்கள் தேசிய அணியின்  அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1998/99 ல், தென்னாப்பிரிக்கா பெண்கள் தேசிய அணி உறுப்பினராக  ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.
பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி பகுப்பு:1977 பிறப்புகள் பகுப்பு:வாழும் நபர்கள்
சிவானி பொறியியல் மற்றும் தொழில்நுட்பக் கல்லூரி
சிவானி பொறியியல் மற்றும் தொழில்நுட்பக் கல்லூரி (Shivani College of Engineering and Technology) (முன்னர் சிவானி தொழில்நுட்ப நிறுவனம்) என்பது ஐ.எஸ்.ஓ 9001: 2008 சான்றளிக்கப்பட்ட பொறியியல் கல்லூரி ஆகும். இக்கல்லூரியானது இந்தியாவின், தமிழ்நாட்டின், திருச்சிராப்பள்ளி மாவட்டத்தில், திருச்சி-திண்டுக்கல் நெடுஞ்சாலைகளில் அமைந்துள்ளது. 2009 இல் தொடங்கப்பட்ட இக் கல்லூரியானது அண்ணா பல்கலைக்கழகத்துடன் இணைக்கப்பட்டுள்ளது. இதற்கு புது தில்லியின் ஏ.ஐ.சி.டி.இ. ஒப்புதலைப் பெற்றுள்ளது. இக்கல்லூரியானது சிவானி குழும கல்வி நிறுவனங்களின் ஒரு பகுதி  ஆகும்.
வெண்ணாந்தை
இந்தியாவில் வாழும் நஞ்சற்ற ஊணுண்ணும் பாம்புகளில் வெண்ணாந்தை என்கிற மலைப்பாம்பும் ஒன்று. இது 4 முதல் 6 மீட்டர் வரை நீளமுடையதாய் இருக்கும். இவை பெரும்பான்மையாக சிறு பாலுட்டி இனங்கள் மேல் பாய்ந்து அதைச் சுற்றிக் கொண்டு தன் வலிய தசைகளுள்ள நீண்ட உடலால் இறுக்கி நெரித்து அதைக் கொல்லும். அதன் பின்பு அந்த இரையை அப்படியே விழுங்கும். மலைப்பாம்புகளின் சிறப்பான தன்மை, பின் கால்களின் சிறு எச்சங்கள் அவற்றில் இன்னும் காணப்படுவதாகும். கால்களற்ற பாம்புகள் கால்களுள்ள ஊர்வனவற்றிலிருந்து தோன்றியது என்பதை அடையாளங் காட்டுவதாக உள்ளன. மியான்மர் நாட்டிலுள்ள வலைத்தோல் மலைப்பாம்பு 9 மீட்டர் வரை நீளமுடையது.
சிவானி பொறியியல் மற்றும் தொழில்நுட்பக் கல்லூரி
நோக்கம்
"திறமையான தொழில் வல்லுநர்களாகவும் சிறந்த குடிமக்களாகவும் இருக்க இளம் மனங்களை ஊக்குவிக்கும் உலகத்தரம் வாய்ந்த நிறுவனமாக இருக்க கல்லூரி இருக்க வேண்டும்."
வெண்ணாந்தை
பகுப்பு: ஊர்வன பகுப்பு:நச்சுத்தன்மை அற்ற பாம்புகள்
சிவானி பொறியியல் மற்றும் தொழில்நுட்பக் கல்லூரி
நிறுவனர் மற்றும் தலைவர்
சிவானி குழும கல்வி நிறுவனங்களின் நிறுவனர் தலைவராக முனைவர் பி. செல்வராஜ் உள்ளார். இவர் தமிழ்நாட்டையும், அதைச் சுற்றியுள்ள பல கல்வி நிறுவனங்களின் விரைவான வளர்ச்சிக்கு கருவியாக இருந்துள்ளார். இவர் தமிழ்நாட்டில் சுய நிதி பொறியியல் கல்லூரிகள் கூட்டமைப்பின் செயலாளராக உள்ளார் மேலும் இவர் திருச்சி மாவட்ட ஆட்சியர் தலைமையிலான திருச்சி மாவட்ட நலக்குழுவின் உறுப்பினராகவும் உள்ளார். அமெரிக்காவின் புளோரிடா பல்கலைக்கழகம் இவருக்கு 'துவக்கக் கல்வி நிலையில் குழந்தைகள் கல்வியை இடை நிற்றலை தடுக்கும்  முறைகள்' என்ற பிரிவில் இவருக்கு முனைவர் பட்டம் வழங்கியது.
வளாகம்
இக்கல்லூரி வளாகமானது திருச்சி-திண்டுக்கல் நெடுஞ்சாலையில் அமைதியான சூழலில் 40 ஏக்கர் பசுமையான வளாகத்தில் அமைந்துள்ளது. இக்கல்லூரி திருச்சிராப்பள்ளி நகரில் இருந்து 12 கிலோ மீட்டர் தொலைவில் அமைந்துள்ளது.
வெளி இணைப்புகள்
பகுப்பு:அண்ணா பல்கலைக்கழக இணைவுக்கல்லூரிகள் பகுப்பு:தமிழ்நாட்டு பொறியியல் கல்லூரிகள் பகுப்பு:திருச்சிராப்பள்ளி மாவட்ட பல்கலைக்கழகங்களும் கல்லூரிகளும்
குறள்பீடம் விருது
குறள்பீடம் விருது செம்மொழித்தமிழில் சிறந்த தொண்டாற்றிய தமிழறிஞர்களுக்கு இந்தியக் குடியரசுத்தலைவரால் வழங்கப்படும் வாழ்நாள் சாதனை விருது ஆகும்.இவ்விருது 2005 இல் மத்திய மனிதவள மேம்பாட்டுத் துறையின்கீழ் செயல்படும் மத்திய செம்மொழி உயராய்வு நிறுவனத்தால் வழங்கப்படுகிறது .ஆண்டுதோறும் இருவருக்கு இவ்விருது வழங்கப்படுகிறது.ஒன்று இந்தியருக்கும், மற்றொன்று இந்தியரல்லாத நபருக்கும் வழங்கப்படுகிறது.இவ்விருதில் 5 இலட்சம் ரூபாய் ரொக்கமும்,பதக்கமும்,பொன்னாடையும் அடங்கும்.
விருதுபெற்றோர்
1.முனைவர்.ஜார்ஜ்.எல்.கார்ட்-2005-2006 2.முனைவர்.ஜாரொசிலேவ்வாசக் 3.முனைவர்.ஜான் ரால்சுடன் மேர் 4.பேராசிரியர்.பிரான்சுக்ராசு- 2008-2009 5.முனைவர்.ஈவா வில்டன்
மேற்கோள்கள்
பகுப்பு:இந்திய விருதுகள்
முராதாபாத் ஊரகம் சட்டமன்றத் தொகுதி
பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் மொராதாபாத் மாவட்டத்தில் உள்ள கீழ்க்காணும் பகுதிகள் சேர்க்கப்பட்டுள்ளன.
சான்றுகள்
பகுப்பு:உத்தரப் பிரதேச சட்டமன்றத் தொகுதிகள் பகுப்பு:மொராதாபாத் மாவட்டம்
லெஸ்போஸ்
லெஸ்போஸ் அல்லது லெஸ்வோஸ் (Lesbos or Lesvos, also ; Λέσβος ) என்பது வடகிழக்கு ஏஜியன் கடலில் அமைந்துள்ள ஒரு கிரேக்க தீவு ஆகும். இது பெரும்பாலும் கிரேக்கத்தில், அதன் தலைநகருக்குப் பிறகு மைட்டிலீன் Μυτιλήνη ) என்று அழைக்கப்படுகிறது.  இது 1633 km2 பரப்பளவைக் கொண்டுள்ளது   321 km  இது கிரேக்கத்தின் மூன்றாவது பெரிய தீவாகும். இது துருக்கியிலிருந்து குறுகிய மைதிலினி நீர்சந்தியால் பிரிக்கப்பட்டுள்ளது. இத்தீவானது  பழங்கால/மெசோலிதிக் காலங்களில் கடைசி பனியுக காலம் முடிவதற்கு முன்பு அனடோலியன் நிலப்பகுதியுடன் இணைக்கப்பட்டிருந்தது.
லெஸ்போஸ் என்பது வடக்கு ஏஜியன் பிராந்தியத்தின் பிராந்திய அலகின் பெயருமாகும், இந்த அலகில் லெஸ்போஸ் தீவு ஐந்து ஆளும் தீவுகளில் ஒன்றாகும். மற்றவை சியோஸ், இகாரியா, லெம்னோஸ், சாமோஸ் ஆகியவை ஆகும். வடக்கு ஏஜியன் பகுதி மக்கள் வசிக்கும் ஒன்பது தீவுகளை இது ஆளுகிறது. அவை லெஸ்போஸ், சியோஸ், பிசாரா, ஓனஸ்ஸஸ், இகாரியா, ஃபோர்னோய் கோர்சியன், லெம்னோஸ், அரிஸ்டாச்சஸ் எஃப்ஸ்ட்ரேடியோஸ், சமோஸ் ஆகியவை ஆகும். வடக்கு ஏஜியன் பிராந்தியத்தின் தலைநகரம் மிட்டிலீனி ஆகும். சில சமயங்களில் கவிஞர்களின் தீவு  என்று அழைக்கப்படும் லெஸ்போஸின் மக்கள்தொகை தோராயமாக 100,000 ஆகும், அவர்களில் மூன்றில் ஒரு பகுதியினர் தீவின் தென்கிழக்கு பகுதியில் உள்ள இதன் தலைநகரான மிட்டிலீனியில் வாழ்கின்றனர். மீதமுள்ள மக்கள் சிறிய நகரங்கள் மற்றும் கிராமங்களில் பரவியுள்ளனர். அவற்றில் மிகப் பெரியவை பிளோமாரி, கல்லோனி, கெரா கிராமங்கள், அகியாசோஸ், எரெசோஸ் மற்றும் மோலிவோஸ் (பண்டைய மிதிம்னா).
பிற்கால கிரேக்க எழுத்தாளர்களின் கூற்றுப்படி, மிட்டிலீனி நகரானது கிமு 11 ஆம் நூற்றாண்டில் பென்திலிடே குடும்பத்தால் நிறுவப்பட்டது. இவர்கள் தெசலியில் இருந்து வந்து நகர அரசை ஆட்சி செய்தனர். பிட்டகஸ் ஆஃப் மைட்டிலீன் தலைமையிலான மக்கள் கிளர்ச்சியால் (கிமு 590–580 ) அவர்களின் ஆட்சி முடிவுக்கு கொண்டுவந்தது. இடைக்காலத்தில், இது பைசாந்தியப் பேரரசு மற்றும் பின்னர் செனோவாக் குடியரசு போன்றவர்களின் ஆட்சியின் கீழ் இருந்தது. லெஸ்போஸ் 1462 இல் உதுமானிய பேரரசால் கைப்பற்றப்பட்டது. 1912 இல் முதல் பால்கன் போர் வரை, இது கிரேக்க இராச்சியத்தின் ஒரு பகுதியாக மாறும் வரை உதுமானியர்கள் தீவை ஆட்சி செய்தனர்.
இந்த தீவு பண்டைய கிரேக்க கவிஞரான சாப்போவின் இருப்பிடம் என்று பரவலாக அறியப்படுகிறது. ஓரினச்சேர்க்கையுடன் லெஸ்பியன் என்ற சொல் இதன் நவீன அர்த்தத்தைப் பெறுகிறது.
குறிப்புகள்
பகுப்பு:கிரேக்கத் தீவுகள் பகுப்பு:Coordinates on Wikidata பகுப்பு:கிரேக்க மொழி வார்த்தைகளைக் கொண்ட கட்டுரைகள்
மசபாடா கிளாஸ்
மசபாடா கிளாஸ் (Masabata Klaas, பிறப்பு: பிப்ரவரி 3 1991),  தென்னாப்பிரிக்கா  பெண்கள் தேசிய அணியின்  அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஒருநாள் பன்னாட்டுத் துடுப்பாட்டப் போட்டியிலும்,   ஆறு இருபது20  துடுப்பாட்டப்  போட்டிகளிலும்  கலந்து கொண்டுள்ளார். 2010/11 பருவ ஆண்டுகளில், தென்னாப்பிரிக்கா பெண்கள் தேசிய அணி உறுப்பினராக  ஒருநாள் பன்னாட்டுத் துடுப்பாட்டப் போட்டியில் பங்குகொண்டார்.
பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி பகுப்பு:1991 பிறப்புகள் பகுப்பு:வாழும் நபர்கள்
உமர் சரீப் (துடுப்பாட்டக்காரர்)
உமர் சரீப் (Omar Sharif), வங்காளதேசத் துடுப்பாட்டக்காரர்), இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளிலும், இரண்டு ஏ-தர துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:வாழும் நபர்கள்
அஞ்சாத நெஞ்சங்கள்
மேற்கோள்கள்
பகுப்பு:1981 தமிழ்த் திரைப்படங்கள்‎ பகுப்பு:சங்கர் கணேஷ் இசையமைத்த திரைப்படங்கள் பகுப்பு:கே. ஆர். விஜயா நடித்த திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:சரிதா நடித்த திரைப்படங்கள்
ஒஸ்டுவால்டு செயன்முறை
ஒஸ்டுவால்டு செயன்முறை ( Ostwald process) என்பது நைட்ரிக் அமிலம் தயாரிக்கப் பயன்படும் ஒரு வேதியியல் செயல்முறையாகும். வில்லெம் ஓஸ்டுவால்டு இச்செயன்முறையைக் கண்டறிந்து 1902 ஆம் ஆண்டில் காப்புரிமையும் பெற்றிருந்தார். இவருடைய இச்செயன்முறையே நவீன வேதியியல் தொழிற்சாலைகளில் முதன்மையாக அங்கம் வகிக்கிறது. மேலும் பொதுவான உரங்கள் உற்பத்திக்குத் தேவையான தாதுப் பொருட்களையும் இசெயன்முறை வழங்குகிறது. வரலாற்றிலும் நடைமுறையிலும் இசெயன்முறை ஹேபர் செயன்முறையை ஒத்திருக்கிறது. ஹேபர் செயன்முறை அமோனியா உற்பத்திக்குத் தேவையான தாதுப் பொருட்களை வழங்குகிறது.
செயன்முறை
அமோனியா நைட்ரிக் அமிலமாக மாறுவது இரண்டு படிநிலைகளில் நிகழ்கிறது. 10 சதவீதம் ரோடியம் சேர்ந்த பிளாட்டின வினையூக்கி முன்னிலையில் அமோனியா, ஆக்சிசனுடன் சேர்த்து சூடாக்கப்படுவதால் நைட்ரிக் அமிலமும் தண்ணீரும் உருவாகிறது. வலுவான வெப்ப உமிழ் வினை இப்படிநிலையில் நிகழ்கிறது. வெப்பம் உருவாக்குவதற்கான ஆதார வினையாக இவ்வினை கருதப்பட்டது
இரண்டாவது நிலையானது, நீருள்ள உறிஞ்சும் இயந்திரத்தில் நிகழும் இரண்டு வினைகளை உள்ளடக்கியுள்ளது. முதலாவதாக நைட்ரிக் ஆக்சைடு மீண்டும் நைட்ரசன் ஈராக்சைடாக: ஆக்சிசனேற்றம் செய்யப்படுகிறது. இவ்வாயு உடனடியாக நீரால் உறிஞ்சப்பட்டு நீர்த்த நிலையென்றாலும் தேவையான நைட்ரிக் அமிலத்தைத் தருகிறது. ஒருபகுதி வாயு மீண்டும் நைட்ரிக் ஆக்சைடாகக் குறைக்கப்படுகிறது:.
நைட்ரிக் ஆக்சைடு மறு சுழற்சியில் ஈடுபடுத்தப்படுகிறது. தேவையான அடர்த்திக்கு அமிலம் காய்ச்சி வடித்தல் மூலம் தயாரிக்கப்படுகிறது. மாறாக, கடைசி படிநிலை காற்றில் நிகழ்த்தப்பட்டால்.
ஒட்டு மொத்தமாக 98 சதவீதம் உற்பத்தி கிடைக்க வேண்டுமெனில் முதலாவது படிநிலைக்கு குறிப்பிட்ட சில நிபந்தனைகள் பின்பற்றப்பட வேண்டும். அவை,
•	4 முதல் 5 வளிமண்டல அழுத்தம் •	சுமார் 217 பாகை செல்சியசு வெப்பநிலை
நைட்ரிக் ஆக்சைடு மீள நைட்ரசனாக மாறும் பக்க வினையையும் இங்கு கருத்திற் கொள்ள வேண்டும்.
வாயுக்கலவை வினையூக்கியுடன் தொடர்பு கொள்ளும் நேரத்தை குறைப்பதன் மூலம் இந்த இரண்டாம் நிலை வினையை கட்டுப்படுத்த இயலும்.
வெளிப்புற இணைப்புகள்
பகுப்பு:வேதியியல் செயல்முறைகள் பகுப்பு:தொழிற்துறை செயல்முறைகள் பகுப்பு:ஊக்கியியல் பகுப்பு:செருமானியக் கண்டுபிடிப்புகள்
சின்னகொட்டிகல்லு
சின்னகொட்டிகல்லு மண்டலம், ஆந்திரப் பிரதேசத்தின் சித்தூர் மாவட்டத்தில் உள்ள 66 மண்டலங்களில் ஒன்று.
ஆட்சி
இந்த மண்டலத்தின் எண் 29. இது ஆந்திர சட்டமன்றத்திற்கு சந்திரகிரி சட்டமன்றத் தொகுதியிலும், இந்திய பாராளுமன்றத்திற்கு சித்தூர் மக்களவைத் தொகுதியிலும் உட்படுத்தப்பட்டுள்ளது.
ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
சான்றுகள்
பகுப்பு:சித்தூர் மாவட்டம்
பேரரசப் பென்குயின்
thumb| Aptenodytes forsteri
பருவநிலை
அண்டார்டிகா பகுதியில் ஏற்பட்டு வரும் பருவநிலை மாற்றத்தின் காரணமாக இந்த வகையான பெங்குயின்கள் வேகமாக அழிந்துவருகின்றன. 20ஆம் நூற்றாண்டில் ஏற்பட்டதைபோல 21ஆம் நூற்றாண்டிலும் இந்த வகைப்பறவைகள் அழியும் காலநிலையை பனிக்கட்டி உருகுதலின் காரணமாக ஏற்பட்டுள்ளது. அன்டார்க்டிக்காவின் ரோஸ் கடல் (Ross Sea) பகுதியில் கூட இந்த தாக்கம் இருக்கும்.
மேற்கோள்கள்
பகுப்பு:பென்குயின்கள் பகுப்பு:பறக்காத பறவைகள்
ரோம-பாரசீகப் போர்கள்
கிரேக்க-ரோமானிய உலகம் மற்றும் பாரசீகத்தின் பார்த்தியப் பேரரசு மற்றும் சசானியப் பேரரசுகளுக்கு  இடையே நடந்த தொடர் போர்களே ரோம-பாரசீகப் போர்கள் ஆகும். கிமு 92-ஆம் ஆண்டு பார்த்தியப் பேரரசுக்கும் ரோமானிய குடியரசுக்கும் இடையே போர் மூண்டது. பின்னர் தொடங்கிய பல்வேறு போர்கள், ரோமானியர்கள் மற்றும் சாசானியர்கள் இடையே தொடர்ந்து நடைபெற்றன. இந்த நெடும்போர்கள் அரபு இஸ்லாமியர்களின் படையெடுப்புடன் முடிவுக்கு வந்தன.
சான்றுகள்
பகுப்பு:போர்கள் பகுப்பு:ஐரோப்பிய வரலாறு பகுப்பு:ஆசியாவின் வரலாறு *
லியான் சின்
லியான் சின் (Lynn Sing, பிறப்பு: அக்டோபர் 29 1961), முன்னாள் தென்னாப்பிரிக்கா  பெண்கள் தேசிய அணியின்  அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஒருநாள் பன்னாட்டுத் துடுப்பாட்டப் போட்டியில் கலந்து கொண்டுள்ளார். 1997 ல், தென்னாப்பிரிக்கா பெண்கள் தேசிய அணி உறுப்பினராக  ஒருநாள் பன்னாட்டுத் துடுப்பாட்டப் போட்டியில்  பங்குகொண்டார்.
பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி பகுப்பு:1961 பிறப்புகள் பகுப்பு:வாழும் நபர்கள்
அருண்மொழிதேவன் ஏகரியம்மன் கோயில்
அருண்மொழிதேவன் ஏகரியம்மன் கோயில் தமிழ்நாட்டில் நாகப்பட்டினம் மாவட்டம், அருண்மொழிதேவன் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.
வலைக்கடியன்
வலைக்கடியன்/வலைகடியன்(Hook nosed sea snake) (Enhydrina schistosa ) என்பது இந்தியாவின் கடற்கரைகளின் அருகில் காணப்படுகின்ற ஒரு வகை கடற்பாம்பாகும். நச்சுத் தன்மையுடைய இந்த பாம்பு கடித்தால் மனிதன் இறந்துவிட நேரிடும். இவை தரைப் பாம்புகள் போலின்றி நீரில் வாழும் தன்மையுடையன. இதன் குட்டைவால் பக்கங்களில் தட்டையாகத் துடுப்பு வடிவானது. மூக்குத்துளைகள் மேற்புறம் திறப்புள்ளவை. மூடுசவ்வுகள் அமைந்தவை. இவை அதிகமாக மீன்களையே உணவாக உட்கொள்கின்றன. இவை நீரில் குட்டி போட்டு இனப்பெருக்கம் செய்கின்றன.
மேற்கோள்கள்
பகுப்பு:கடற்பாம்புகள் பகுப்பு:கடல்வாழ் உயிரினங்கள் பகுப்பு:நச்சுப் பாம்புகள்‎
பக்கோரா
பக்கோரா (Pakora) என்பது இந்திய துணைகண்டத்தில் தோன்றிய பொறித்தெடுக்கப்படும் ஓர் உணவு வகை. இது பக்கோடா, பக்கோடி, ஃபக்குரா, பஜ்ஜி, பொனாகோ என்றும் அழைக்கப்படுகிறது. புகழ் பெற்ற இந்திய உணவான இது, உணவகங்களிலும் தெருவோரக் கடைகளிலும் விற்கப்படுகிறது. மேற்கத்திய நாடுகளின் இந்திய உணவகங்களில் இது பெரும்பாலும் காணப்படுகிறது.
சொற்பிறப்பியல்
"பக்கோரா" என்ற சொல் "பக்வடா" என்ற வடமொழி சொல்லிலிருந்து தோன்றியதாகும். பக்வடா என்ற சொல், பக்வ (சமைத்த) மற்றும் வடா (சிறு துண்டு) அல்லது வடகா என்ற அதன் திாிபின் கூட்டுச் சொல்லாகும்.
பெயர்கள்
இந்தியாவில், முக்கியமாக மகாரஷ்டிரா, கர்நாடகா, ஆந்திர பிரதேஷ் போன்ற இடங்களில் இது பஜ்ஜி என்றே அழைக்கப்படுகிறது. எந்த காயால் பஜ்ஜி செய்யப்படுகிறதோ அதன் பெயரை முன் சேர்த்து அழைப்பது வழக்கம். எடுத்து காட்டாக, உருளைக் கிழங்கு பஜ்ஜி என்பது உருளைக் கிழங்கை மாவில் தோய்த்து பொறித்தெடுப்பதாகும். இம்மாநிலங்களில், பக்கோடா என்பது நன்கு நறுக்கப்பட்ட வெங்காயம், பச்சை மிளகாய், மசாலாவை மாவுடன் சேர்த்து செய்யப்படும் உணவைக் குறிக்கிறது. இவற்றை உருண்டையாகப் பிடித்தும் அல்லது உதிாி உதிாியாக எண்ணெயில் போட்டும் பொறித்து எடுக்கலாம். பக்கோடா வெளிப்புறம் மொறுகலாகவும் உட்புறம் மென்மையாகவும் இருக்கும்.
செய்முறை
பக்கோரா வெங்காயம், கத்திரிக்காய், உருளைக் கிழங்கு, வாழைக்காய், கீரை, பன்னீர்,சேனைக்கிழங்கு, காலிஃபளவர், தக்காளி, பச்சை மிளகாய் போன்றவற்றில் செய்யலாம். சில நேரங்களில், ரொட்டி, மரக்கோதுமை, நிலக்கடலை, மீன் மற்றும் கோழியிலும் செய்யப்படுவதுண்டு. இவற்றைக் கடலை மாவில் தோய்த்து எண்ணெயில் பொறித்து எடுப்பர். வெங்காய பக்கோடா, உருளைக் கிழங்கு பக்கோடா, பாலக்கீரை பக்கோடா, பன்னீர் பக்கோடா மிகவும் விரும்பப்படுபவை. வெங்காயத்தை மட்டும் வைத்து செய்வதை வெங்காய பஜ்ஜீ என்றும் அழைப்பதுண்டு. பரங்கிக்காய் கொண்டும் பக்கோரா செய்யலாம்.
பரிமாறுதல்
பக்கோராக்கள் சிற்றுண்டியாக அல்லது பசியைத் துண்டும் உணவாக பரிமாறப்படுகிறது. இந்தியத் திருமண விழாக்களில் மசாலா காஃபி அல்லது தேநீருடன் விருந்தினர்களுக்குப் பரிமாறப்படுகிறது. புளி, சட்டினி, அரைத்தா போன்றவையுடன் பரிமாறப் படுகிறது. வெளிநாடுகளில் புகழ் பெற்ற துரித உணவாக இந்திய வகை உணவகங்களில் திகழ்கிறது.
மேற்கோள்கள்
பகுப்பு:தென்னிந்திய சமையல் பகுப்பு:இந்திய நொறுக்குத்தீனி வகைகள்
பங்குநத்தம் ஊராட்சி
பங்குநத்தம் ஊராட்சி (Pangunatham Gram Panchayat), தமிழ்நாட்டின் தர்மபுரி மாவட்டத்தில் உள்ள நல்லம்பள்ளி வட்டாரத்தில் அமைந்துள்ளது. இந்த ஊராட்சி, தர்மபுரி சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3838 ஆகும். இவர்களில் பெண்கள் 1828 பேரும் ஆண்கள் 2010 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பெருவிருப்ப கட்டாய மனப்பிறழ்வு
பெருவிருப்ப கட்டாய மனப்பிறழ்வு (obsessive–compulsive disorder, OCD) அல்லது எண்ண சுழற்சி நோய் என்பது ஒரு உளப் பிறழ்ச்சி ஆகும். இதனால் பாதிக்கப்பட்ட ஒருவர் சில நடைமுறைகளை மீண்டும் மீண்டும் செய்ய வேண்டிய அவசியத்தை ("சடங்குகள்") உணர்கிறார், அல்லது சில எண்ணங்களை மீண்டும் மீண்டும் யோசித்துக் ("மிகை எண்ணங்கள்") கொண்டிருப்பார். பாதிப்புக்குள்ளானவர்களால் சிறிது நேரத்திற்கும் மேல் தங்கள் எண்ணங்கள் அல்லது செயல்பாடுகளைக் கட்டுப்படுத்த முடியாது. பொதுவாக இவர்கள் செய்யும் செயல்களில் கை கழுவுதல், பொருட்களை எண்ணுதல் மற்றும் கதவு பூட்டப்பட்டுள்ளதா என்று பார்த்தல் போன்றவை இருக்கும். சிலருக்குப் பொருட்களைத் தூக்கி வீசவும் கடினமாக இருக்கும். இந்த நடவடிக்கைகள் அந்த நபரின் தினசரி வாழ்க்கையை எதிர்மறையாகப் பாதிக்கும் அளவிற்கு இருக்கும். இது பொதுவாக ஒரு நாளில் ஒரு மணிநேரத்திற்கும் மேல் நீடிக்கலாம். பெரும்பாலான பெரியவர்களுக்கு தாங்கள் அவ்வாறு நடந்துகொள்வது தெரிவதில்லை. இதனுடன் தொடர்புடைய நிலைமைகளாக உடல் நடுக்கங்கள், பதகளிப்புக் கோளாறு, ஆகியவை உள்ளன, முடிவாகத் தற்கொலை செய்துகொள்ளும் ஆபத்தும் உள்ளது.
இந்நோய்க்கான காரணம் இதுவரை அறியப்படவில்லை. சில மரபுக் கூறுகள் காரணமாக ஒத்த இரட்டையர்களுக்கு, ஒத்ததாக இல்லாத இரட்டையர்களை விடப் பாதிப்பு அதிகம் இருக்கலாம். அபாயக் காரணிகளில் குழந்தைகளிடம் தவறான நடத்தை அல்லது பிற மன அழுத்த-தூண்டும் நிகழ்வுகள் அடங்கும். சிலருக்கு நோய்த்தொற்றுக்களால் ஏற்படுவதாகக் கண்டறியப்பட்டுள்ளது. நோயறிதல் அறிகுறிகளின் அடிப்படையில் இருக்கும், பிற போதைப்பொருள் சார்ந்த அல்லது மருத்துவக் காரணங்கள் கணக்கில் கொள்ளப்படாது. யேல்–பிரவுன் பெருவிருப்ப கட்டாய அளவீடு (Y-BOCS) போன்ற மதிப்பீட்டு அளவுகளின் அடிப்படையில் நோயின் தீவிரநிலை அறியப்படுகிறது. இதே போன்ற அறிகுறிகள் கொண்ட பிற பாதிப்புகளில், பதகளிப்புக் கோளாறு, பெரும் மனத் தளர்ச்சிச் சீர்குலைவு, உண்ணுதல் கோளாறு, உடல் நடுக்கப்பாதிப்புகள் மற்றும் பெருவிருப்பக்-கட்டாய ஆளுமை மனப்பாதிப்பு ஆகியவை அடங்கும்.
இதற்கான சிகிச்சைகளில் புலனுணர்வு சார்ந்த நடத்தை சிகிச்சை (CBT) போன்ற ஆலோசனைகள், மற்றும் சில நேரங்களில் மன அழுத்த மேம்பாட்டுச் சிகிச்சைகள், தேர்ந்தெடுக்கப்பட்ட செரோடோனின் மறு உபயோகத் தடுப்பான்கள் (SSRIகள்) அல்லது குலோமிபிராமின் போன்ற உளச்சோர்வு போக்கிகள் பயன்படுத்தப்படலாம். OCD-க்கான CBT-இல் மீண்டும் மீண்டும் ஒன்றைச் செய்வதை அனுமதிக்காமல் எதனால் சிக்கல்கள் ஏற்படுகின்றன என்பதை அதிகரித்தல் அடங்கியுள்ளது. SSRIகளில் குலோமிபிராமின் வேலை செய்வது, அதிகளவில் பக்க விளைவுகளையும் ஏற்படுத்தும் என்பதால், அது இரண்டாம் நிலை சிகிச்சையாகவே இருக்கும். இயல்பற்ற மனக்குழப்பநீக்கிகளை SSRI உடன் இணைத்து சிகிச்சை-எதிர்ப்பு நிலைமைகளின் போது கொடுப்பதில் உதவலாம் எனினும் இதிலும் அதிகமான பக்க விளைவுகளின் ஆபத்து உள்ளது. சிகிச்சை எடுத்துக் கொள்ளவில்லை எனில், இந்த நிலைமை பல ஆண்டுகளுக்கும் தொடரலாம்.
பெருவிருப்ப கட்டாய மனப்பிறழ்வு, 2.3% மக்களை அவர்களின் வாழ்க்கையில் ஏதாவது ஒரு காலகட்டத்தில் பாதிக்கிறது. ஒரு குறிப்பிட்ட ஆண்டில் இது சுமார் 1.2% அளவிற்கு உள்ளது, மேலும் உலகம் முழுவதும் பாதிப்பை ஏற்படுத்துகிறது. 35 வயதிற்குப் பிறகு பொதுவாக இந்நோய்க்கான அறிகுறிகள் ஆரம்பமாவதில்லை. பாதிக்கப்படுபவர்களில் அரைவாசிக்கும் மேற்பட்டவர்களுக்கு இது 20 வயதுக்கும் முன்பாகவே ஏற்படுகிறது. ஆண் பெண் பேதமில்லாமல் இது பாதிக்கிறது.
வெளி இணைப்புகள்
பகுப்பு:மூளை மரபியல் கோளாறுகள் பகுப்பு:பதகளிப்பு
ஆறாம் பராக்கிரமபாகு
ஆறாம் பராக்கிரமபாகு (1410/1412/1415–1467) கோட்டை அரசை ஆண்ட திறன்மிக்க ஒரு மன்னன் ஆவான். சிங்கள இலக்கியத்தில் மறுமலர்ச்சி ஏற்பட்ட காலமாக இவன் காலம் சொல்லப்படுகின்றது. மிகச்சிறந்த அரசு சூழ்கை அறிவுய்தியாகவும் இவன் திகழ்ந்தான்.
வாழ்க்கை
சீமான் ஜயமகாலேனன் மற்றும் சுனேத்திரா மகாதேவிக்கு மகனாகப் பிறந்த இவனது அரச பதவியின் அதிகாரபூர்வம், உரிமை எதுவும் தெளிவாக அறியமுடியவில்லை. அவன் ஐந்தாம் பராக்கிரமபாகுவின் கொடிவழியில் வந்தவன் என்ற கருதுகோள் பல ஆய்வாளர்களால் முன்வைக்கப்படுகின்றது. ஆரம்பத்தில் கம்பளை இராசதானியிலிருந்து மூன்றாண்டுகள் ஆண்ட இவன், 1415இல் ஆட்சிக்கு வந்ததுடன், சுவர்ணமாணிக்க தேவி அல்லது ரன்மெனிக்கேயை பட்டமகிஷியாகக் கொண்டிருந்தான்.
ஆட்சி
மலைநாட்டில் உருவான கிளர்ச்சிகளை வெற்றிகரமாக அடக்கிய பராக்கிரமபாகு, விஜயநகரப் பேரரசு 1435இல் இலங்கை மீது மேற்கொண்ட படையெடுப்பையும் தடுத்துநிறுத்தியதாக சொல்லப்படுகின்றது. 1445களில் தமிழகக் கரையோர நகரங்கள் மீதும் இவன் படையெடுத்ததாக சிங்கள நூல்கள் புகழ்கின்றன. இவனது வளர்ப்பு மகன் செண்பகப்பெருமாளால் யாழ்ப்பாண அரசு வெற்றிகரமாகக் கைக்கொள்ளப்பட்டதும் புகழ்ந்து பாடப்பட்டிருக்கின்றது. ஆனையிறவுக்கு அண்மையில் இருந்த சாவகக்கோட்டையிலும், பின் ஆரியச் சக்கரவர்த்திகள் தம் தலைநகரான நல்லூரிலும் செண்பகப்பெருமாளின் படை பெருவெற்றி எய்தியது.
உசாத்துணைகள்
பகுப்பு:இலங்கை மன்னர்கள்
1466
1466 (MCDLXVI) பழைய யூலியன் நாட்காட்டியில் புதன்கிழமை ஆரம்பமான ஒரு சாதாரண ஆண்டாகும். உரோம எண்ணுருக்கள் ஒவ்வொன்றும் ஒரு தடவை இடம்பெறும் எட்டு ஆண்டுகளில் இதுவும் ஒன்றாகும்: (1000(M)+(-100(C)+500(D))+50(L)+10(X)+5(V)+1(I) = 1466).
கோர்க்கா நாடு
கோர்க்கா நாடு (Gorkha Kingdom) (ஆட்சிக் காலம்: 1559 - 2008) என்பது தற்கால நேபாளத்தின் முன்னாள் நாடுகளில் ஒன்றாகும். 24 குறுநிலங்களின் தொகுப்பான சௌபீஸ் இராச்சியம் என்றும் அழைக்கப்படும். கோர்க்கா நாடு மேற்கில் மர்சியாந்தி ஆறு   முதல் கிழக்கில்  திரிசூலி ஆறு   வரை பரவியிருந்தது. ஷா வம்சத்து மன்னர்கள் கோர்க்கா நாட்டை கி பி 1559 முதல் 2008 முடிய ஆண்டனர்.
ஷா வம்சம்
கி பி 1559-ஆம் ஆண்டில்  திரவிய ஷா   என்பவர் கோர்க்கா பகுதியின் மன்னரை வென்று ஷா வம்ச   ஆட்சியை  கோர்க்கா நாட்டில் நிறுவினார்.
விரிவாக்கமும் & படையெடுப்புகளும்
கி பி 1736-இல் கோர்க்காலிகளின் மன்னர் நரபூபால ஷா   தொடங்கி வைத்த நாட்டின் விரிவாக்கத்திற்கான போர்களை, அவரது மகன் பிரிதிவி நாராயணன் ஷா மற்றும் பேரன்  ராணா பகதூர் ஷா ஆகியோர் நடத்திய கீர்த்திப்பூர் போர், காட்மாண்டுப் போர் மற்றும் பக்தபூர் போர்களால் நேபாளத்தின் கிழக்கிலும், மேற்கிலும் பெரும்பாலான பகுதிகளை கோர்க்கா நாட்டின் கீழ் கொண்டு வந்தனர்.
கி பி 1745-இல் நேவார் அரச குலத்தினர்  ஆண்ட காத்மாண்டு சமவெளியை கோர்க்கா   மன்னர் தொடர்ந்து ஆண்டுக் கணக்கில் முற்றுக்கையிட்டார். நேவார் மன்னர் கோர்க்களின் முற்றுகையை முறியடிக்க கிழக்கிந்திய கம்பெனி ஆட்சியாளர்களின் உதவியை நாடினார். நேவாரிகளை காக்க வந்த கேப்டன் கின்லோச் தலைமையிலான கிழக்கிந்திய படையினரது முயற்சி தோல்வியில் முடிந்தது. முற்றுகையின் இறுதியில் கி பி 1768 - 1769-ஆம் ஆண்டுக்குள் நேவாரிகளின் மூன்று தலைநகரங்களான காத்மாண்டு, பதான்  மற்றும் லலித்பூர் மற்றும் காட்மாண்டு   நகரங்கள் கோர்க்கர்களிடம் அடிபணிந்தன.
பின்னர் கோர்க்கா நாட்டின் தலைநகராக காத்மாண்டு நகரம் விளங்கியது.
1788-ஆம் ஆண்டில் கோர்க்கர்கள் திபெத் நாட்டின் மீது படையெடுத்து, கியுரோங் மற்றும் நயாலம் நகரங்களை கைப்பற்றி; திபெத் நாட்டு மன்னரிடம் ஆண்டு தோறும் திறை வசூலித்தனர். 1791-இல் திறை திபெத் நாட்டவர்கள் கோர்க்கா மன்னருக்கு திறை செலுத்தாத படியால் மீண்டும் திபெத் மீது படையெடுத்து அங்குள்ள் பௌத்த விகாரங்களை பாழ்படுத்திச் செல்கையில், திபெத்தியர்களின் உதவிக்கு வந்த சீனர்களின் இராணுவம், கோர்க்கா நாட்டவர்களை காத்மாண்டு வரை அடித்து துரத்தினர். மேலும் கோர்க்கா நாடு, ஐந்தாண்டுகளுக்கு ஒரு முறை கணிசமான தொகையை சீன நாட்டிற்கு திறையாக செலுத்த வேண்டும் என ஒப்பந்தம் ஏற்பட்டது.
கோர்க்கா இராச்சியம் கிழக்கில் சிக்கிம் முதல் மேற்கில் கார்வால் மற்றும் குமாவான் மற்றும் சிர்மூர் இராச்சியம் வரை பரவியிருந்தது. கி பி 1814 முதல் 1816 முடிய நடைபெற்ற முதல்  ஆங்கிலேயே-நேபாளப் போரில், கோர்க்கா நாட்டவர்கள் கைப்பற்றிய பெரும்பகுதிகள் ஆங்கிலேயேர்களிடம் இழந்தனர்.
கோர்க்கா நாடு - நேபாளம்
கி பி 1930-இல் கோர்க்கா நாட்டின் பெயரை நேபாளம் என மாற்றப்பட்டது. நாட்டின் தலைநகராக காத்மாண்டு விளங்கியது. கோர்க்கா சர்க்கார் என்பதை நேபாள அரசு எனப் பெயர் மாற்றம் செய்யப்பட்டது.
கி பி 1933-இல் கோர்க்காலி மொழியின் பெயர் நேபாள மொழி எனப் பெயர் மாற்றம் செய்யப்பட்டது.
கோர்க்கா நாட்டை நிறுவிய ஷா அரச குலத்தினர், முழு நேபாளத்தை 2008 முடிய ஆண்டனர். நேபாள மக்கள் புரட்சியின் விளைவாக, கி பி 2006-இல் நேபாளத்தில் மன்னராட்சி முறை ஒழிக்கப்பட்டு, நேபாளம், ஜனநாயகக் குடியரசு நாடாக மாறியது. தற்போது கோர்க்கா மாவட்டம், நேபாளத்தின் 75 மாவட்டங்களில் ஒன்றாக உள்ளது.
கோர்க்காக்களும் கூர்க்காக்களும்
நேபாள மலை நாட்டவர்களான கூர்க்கா இன மக்களை, கோர்க்கா நாட்டு மக்களுடன் தொடர்புறுத்தி குழப்பிக் கொள்ளக்கூடாது. கூர்க்காக்கள் கிழக்கிந்திய இராணுவத்தில் ஒரு படைப்பிரிவினராக இருந்தனர். முதல் உலகப் போர் மற்றும் இரண்டாம் உலகப் போரில்  கூர்க்காப் படையினர் ஆங்கிலேயேர்கள் சார்பாக போரிட்டனர். தற்போதும் இந்தியத் தரைப்படையில் கூர்க்கா படைப்பிரிவு உள்ளது.
வெளி இணைப்புகள்
பகுப்பு:நேபாள வரலாறு பகுப்பு:ஆசியாவின் முன்னாள் நாடுகள் பகுப்பு:ஆசியாவின் முன்னாள் முடியாட்சிகள் பகுப்பு:தெற்கு ஆசியா [பகுப்பு:இந்துப் பேரரசுகள்]]
முராதாபாத் நகரம் சட்டமன்றத் தொகுதி
இந்த சட்டமன்றத் தொகுதி, உத்தரப் பிரதேச சட்டமன்றத்துக்கான தொகுதியாகும். இது மொராதாபாத் மக்களவைத் தொகுதிக்கு உட்பட்டது.
பகுதிகள்
2008ஆம் ஆண்டில் தேர்தல் ஆணையம் வெளியிட்ட தொகுதி சீரமைப்பின் விவரப்படி, இதில் கீழ்க்காணும் பகுதிகள் உள்ளன.
சான்றுகள்
பகுப்பு:உத்தரப் பிரதேச சட்டமன்றத் தொகுதிகள் பகுப்பு:மொராதாபாத் மாவட்டம்
இயன் பாய்டன்
இயன் பாய்டன் (Ian Boyton, பிறப்பு: ஆகத்து 19 1974), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 2001 ல், ஏ-தர துடுப்பாட்டப் போட்டியில் பங்குகொண்டார்.
வெளி இணைப்பு
இயன் பாய்டன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 11 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1974 பிறப்புகள் பகுப்பு:வாழும் நபர்கள்
அனுமந்தண்டலம் ஊராட்சி
அனுமந்தண்டலம் ஊராட்சி (Hanumanthandalam Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள உத்திரமேரூர் வட்டாரத்தில் அமைந்துள்ளது. இந்த ஊராட்சி, உத்திரமேரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1182 ஆகும். இவர்களில் பெண்கள் 611 பேரும் ஆண்கள் 571 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆலி கைலார்ஸ்
ஆலி கைலார்ஸ் (Ally Kuylaars, பிறப்பு: மே 17 1971), தென்னாப்பிரிக்கா  பெண்கள் தேசிய அணியின்  அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 23 ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1997-2000/01 பருவ ஆண்டுகளில், தென்னாப்பிரிக்கா பெண்கள் தேசிய அணி உறுப்பினராக  ஒருநாள் பன்னாட்டுத் துடுப்பாட்டப்  போட்டிகளில்  பங்குகொண்டார்.
பகுப்பு:தென்னாப்பிரிக்க பெண்கள் தேர்வுத் துடுப்பாட்ட அணி பகுப்பு:1971 பிறப்புகள் பகுப்பு:வாழும் நபர்கள்
கலிகிரி
கலிகிரி மண்டலம், ஆந்திரப் பிரதேசத்தின் சித்தூர் மாவட்டத்தில் உள்ள 66 மண்டலங்களில் ஒன்று.
மாநிலக் கல்வியியல் ஆராய்ச்சி மற்றும் பயிற்சி நிறுவனம், தமிழ்நாடு
தமிழ்நாடு மாநிலக் கல்வியியல் ஆராய்ச்சி மற்றும் பயிற்சி நிறுவனம் (State Council of Educational Research and Training, Tamil Nadu) என்பது ஒரு தமிழ்நாடு அரசு நிறுவனம் ஆகும். தமிழ்நாட்டின் தலைநகர் சென்னையில் நுங்கம்பாக்கம் என்ற இடத்தில் உள்ள டிபிஐ வளாகத்தில் இது அமைந்துள்ளது. தமிழகத்தின் 32 மாவட்டங்களிலும் உள்ள மாவட்ட ஆசிரியர் கல்வி மற்றும் பயிற்சி நிறுவனங்கள்’ இந்நிறுவனத்தின் கீழ் செயல்பட்டு வருகின்றன.
கலிகிரி
ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
மாநிலக் கல்வியியல் ஆராய்ச்சி மற்றும் பயிற்சி நிறுவனம், தமிழ்நாடு
வெளியிணைப்புகள்
பகுப்பு:தமிழ்நாடு அரசின் அமைப்புகள் பகுப்பு:தமிழ்நாட்டில் கல்வி
கலிகிரி
சான்றுகள்
பகுப்பு:சித்தூர் மாவட்டம்
பப்பா சர்மா
பப்பா சர்மா  (Pappa Sharma), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியிலும், இரண்டு ஏ-தர துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள்
Pappa Sharma
வரலாறு என்றால் என்ன?
வரலாறு என்றால் என்ன? (What is History?) என்பது ஆங்கிலேய வரலாற்றாளர் இ. எச். கார் என்பவரால் எழுதப்பட்ட ஆங்கில நூல் ஆகும். 1961 ஆம் ஆண்டில் கேம்பிறிஜ் பல்கலைக்கழக அச்சீட்டகம் இதனை வெளியிட்டது. இது வரலாற்றுவரைவியல் பற்றிய நூல் ஆகும். இந்நூல் வரலாற்றிற்கான வரைவிலக்கணம், வரலாற்று மூலாதாரங்கள், வரலாற்றின் பயன்கள், வரலாற்றாளர்கள், வரலாறு தொடர்பான முக்கிய விடயங்கள் என்பவற்றை விளக்குகின்றது. இந்நூலின் ஆசிரியர் வரலாறு என்பதை "ஓர் தொடர்ச்சியான நிகழ்காலத்திற்கும் எதிர்காலத்திற்கும் இடையான உரையாடல்" எனக் குறிப்பிட்டுள்ளார்.
வரலாறு என்றால் என்ன ? மேற்கோள்கள்
பகுப்பு:வரலாற்று நூல்கள்
கெலாங் பாத்தா
கெலாங் பாத்தா, (மலாய்: Gelang Patah; ஆங்கிலம்: Gelang Patah; சீனம்: 振林山); ஜாவி: ڬلڠ ڤاته‎) என்பது மலேசியா, ஜொகூர் மாநிலத்தில், ஜொகூர் பாரு மாவட்டம், இசுகந்தர் புத்திரி மாநகர்ப் பகுதியில் அமைந்துள்ள நகரம். மாநிலத் தலைநகர் ஜொகூர் பாருவில் இருந்து 25 கி.மீ. தொலைவில் அமைந்துள்ளது.
கெலாங் பாத்தாவிற்குத் தனி அடையாளங்கள் உள்ளன. மலேசியா-சிங்கப்பூர் இரண்டாவது பாலம்; மற்றும் தஞ்சோங் பெலப்பாஸ் துறைமுகம் ஆகியவை மிக முக்கியமான அடையாளங்கள். இரண்டுமே புவியியல் அடிப்படையில் வரலாறு படைத்தவை.
கெலாங் பாத்தா, அதன் கடல் உணவு உணவகங்களுக்கும்; ஜொகூர் மாநிலத்திலேயே பிரபலமான "கெலாங் பாத்தா வறுவல் மீன்" உணவிற்கும் பிரபலமானது. உள்ளூர் மக்கள் பலருக்கும் சிங்கப்பூர் மக்கள் பலருக்கும் உணவு மையமாகவும் விளங்கி வருகிறது.
வரலாறு
கெலாங் பாத்தா எனும் பெயர் பண்டைய காலங்களில் இந்தப் பகுதி ஒரு பெருங்கடலாக இருந்த ஒரு நிகழ்வில் இருந்து தோன்றியதாக நம்பப் படுகிறது. ஒரு நாள், பெயர் தெரியாத ஒரு ராணியின் படகு கெலாங் பாத்தா பகுதிக்கு வந்தது.
அப்போது அவர் அணிந்து இருந்த வளையல் கடலில் விழுந்தது. அந்த ராணியின் அழுகையைக் கேட்ட இழுது மீன்கள் (Jelly) தங்களின் மந்திர சக்தியைப் பயன்படுத்தி வளையலைக் கண்டுபிடித்துக் கொடுத்தன.
கெலாங் பாத்தா புராணக் கதை
மேலும் ஒரு புராணக் கதை உள்ளது. ஜொகூரின் முதல் மந்திரி பெசார் சாபார் முகமது என்பவரின் மூலமாக இந்த நகருக்குப் பெயர் கிடைத்ததாகவும் சொல்லப் படுகிறது. அவர் தன் மனைவி மற்றும் பரிவாரங்களுடன் படகில் சென்று அந்தப் பகுதியை ஆராய்ந்த போது "கெலாங் பாத்தா" என்ற பெயர் வழங்கப் பட்டதாகவும் அறியப் படுகிறது.
மந்திரி பெசார் சாபார் முகமதுவின் மனைவி ஒரு வளையலை அணிந்து இருந்தார். ஒரு குறிப்பிட்ட இடத்திற்கு வந்தபோது அந்த வலையல் உடைந்து போனது. அந்த நிகழ்ச்சிக்குப் பின்னர், அந்த இடம் கெலாங் பாத்தா என்று பெயர் பெற்றது.
அரசியல்
13-ஆவது மலேசிய பொதுத் தேர்தல் வரை, ஏறக்குறைய 50 ஆண்டுகளுக்கும் மேலாக, கெலாங் பாத்தா பகுதி, ஆளும் கூட்டணிக் கட்சியான பாரிசான் நேசனல் கட்சியினால் நிர்வகிக்கப்பட்டு வந்தது.
2013-ஆம் ஆண்டு மலேசியப் பொதுத் தேர்தலில், அப்போதைய ஜொகூர் மந்திரி பெசார், அப்துல் கானி ஒசுமான்; ஜனநாயக செயல் கட்சியின் தலைவர்களில் ஒருவரான லிம் கிட் சியாங் என்பவரால் தோற்கடிக்கப் பட்டார். அதன் பின்னர் கேலாங் பாத்தா, பாக்காத்தான் ஹரப்பான் கூட்டணியின் பார்வையில் இருந்து வருகிறது.
கெலாங் பாத்தா தமிழ்ப்பள்ளி
கெலாங் பாத்தா நகர்ப் பகுதியில் ஒரு தமிழ்ப்பள்ளி உள்ளது. அதன் பெயர் கெலாங் பாத்தா தமிழ்ப்பள்ளி. 199 மாணவர்கள் பயில்கிறார்கள். 21 ஆசிரியர்கள் பணிபுரிகிறார்கள்.
வெளி இணைப்புகள்
பகுப்பு:மலேசிய நகரங்கள் பகுப்பு:ஜொகூர் பகுப்பு:ஜொகூர் மாநிலத்தில் உள்ள நகரங்கள்‎
சுதீரா சுந்தரி தேவி
சுதீரா சுந்தரி தேவி நாராயண் (Sudhira Sundari Devi) இந்தியப் பிரிவினைக்கு முன்னர் பிரித்தானிய இந்தியாவின் ஆட்சியில் சுதேச சமத்தானமாக விளங்கிய கூச் பெகர் சமத்தானத்தின் இந்திய இளவரசி ஆவார். மாண்டர் இளவரசி என்ற பெயராலும் இவர் அழைக்கப்பட்டார். 1894 ஆம் ஆண்டு மார்ச் மாதம் 7 ஆம் தேதி கல்கத்தாவில் கூச் பெகரின் மகாராசா சர் நிருபேந்திர நாராயண் பூப் பகதூரின் இளைய மகளாகப் பிறந்தார். மன்னராட்சிப் பகுதியின் மகாராணியான சுனிதி தேவி இவரது தாயார் ஆவார். 1914 ஆம் ஆண்டு பிப்ரவரி மாதம் 25 ஆம் தேதியன்று இவர் கல்கத்தாவில் உள்ள உட்லண்ட்சில் நடிகர், திரைப்பட இயக்குனர் மற்றும் எழுத்தாளருமான மைல்சு மாண்டரின் சகோதரர் ஆலன் மாண்டரை திருமணம் செய்து கொண்டார். இவருக்கு இரண்டு மகன்கள் மற்றும் இரண்டு மகள்கள் இருந்தனர். 1968 ஆம் ஆண்டு சனவரி மாதம் 7 ஆம் தேதி இலண்டனில் உள்ள 40 இயர்ஃபோர்ட் சாலையில் சுதீரா இறந்தார்.
இதையும் காண்க
சுனிதி தேவி
மேற்கோள்கள்
பகுப்பு:இந்திய அரச குடும்பப் பெண்கள் பகுப்பு:1894 பிறப்புகள் பகுப்பு:1968 இறப்புகள்
சேலியம்பேடு ஊராட்சி
சேலியம்பேடு ஊராட்சி (Seliambedu Gram Panchayat), தமிழ்நாட்டின் திருவள்ளூர் மாவட்டத்தில் உள்ள மீஞ்சூர் வட்டாரத்தில் அமைந்துள்ளது. இந்த ஊராட்சி, பொன்னேரி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1009 ஆகும். இவர்களில் பெண்கள் 520 பேரும் ஆண்கள் 489 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சிங்கப்பூர் மக்கள் தொகையியல்
சிங்கப்பூர் மக்கள் தொகையியல் (Demographics of Singapore) என்பது சிங்கப்பூர் நாட்டின் மக்கள் தொகையையும், மக்கள் தொகை சார்ந்த அம்சங்களான மக்கள் தொகை அடர்த்தி, இனம், கல்வி நிலை, மக்களின் ஆரோக்கியம், பொருளாதார நிலை, மதச் சார்புகள் உள்ளிட்ட மக்கள் தொகையின் பிற அம்சங்கள் குறித்தான அலசலையும் குறிக்கின்றது.
இங்கு பரவலாக மகாயான பௌத்த மதம் பின்பற்றப்பட்டாலும், இதைப் பெரும்பான்மைச் சமயமாகக் கருதமுடியாது. கணிசமான அளவு மக்கள் இசுலாம், கிறித்துவம், இந்து சமயம், சீக்கியம், நாத்திகம் ஆகிய கொள்கைகளை பின்பற்றுபவர்கள். வருடாந்த மொத்த சனத்தொகை வளர்ச்சி வீதம் 2012 ஆம் வருடம் சுமார் 2.5% ஆகப் பதியப்பட்டது.
சிங்கப்பூரின் தேசிய மொழி மலாய் மொழி ஆகும். மேலும் ஆங்கிலம், மாண்டரின் மொழி, தமிழ் மொழி ஆகியன உத்தியோகபூர்வ மொழிகளாக பயன்படுத்தப்படுகின்றன. ஆங்கில மொழி மிக முக்கியமான மொழியாகக் கருதப்படுவதோடு பாடசாலைகளில் கட்டாய மொழியாகவும் கற்பிக்கப்படுகின்றது.
சிங்கப்பூர் மக்கள் தொகையின் முழு கருவள வீதம் (total fertility rate) 2011 ஆம் ஆண்டில் 1.2 ஆக காணப்பட்டது. சீனர்கள், மலேயர்கள் மற்றும் இந்தியர்களின் கருவள வீதம் முறையே 1.08, 1.64 மற்றும் 1.09 ஆக பதியப்பட்டது. 2010 ஆம் ஆண்டு நடந்த கணக்கெடுப்பின் படி, மலேயர்களின் கருவள வீதமானது சீனர்கள் மற்றும் இந்தியர்களின் கருவள வீதத்தை விட 70% அதிகமாக காணப்பட்டது. சிங்கப்பூர் தனது நாட்டின் கருவள வீதத்தினை 2.1 ஆக அதிகரிப்பதற்குப் பல வருடங்களாக நடவடிக்கை எடுத்து வருகின்றது.
சனத்தொகை வளர்ச்சியும் கட்டுப்பாடும்
இரண்டாம் உலகப்போரின் பின்னர், 1947 தொடக்கம் 1957 வரையிலான காலப்பகுதியில், சிங்கப்பூர் இன் சனத்தொகை அபரிதமான வளர்ச்சி கண்டது. பிறப்புவீதம் அதிகரித்ததுடன் இறப்புவீதம் வீழ்ச்சி கண்டது.; சராசரி சனத்தொகை வளர்ச்சி வீதம் 4.4% ஆக காணப்பட்டதுடன், இதில் 1% புதிய குடியிருப்பாளர்களினால் ஏற்பட்டது; சிங்கப்பூர் வரலாற்றில் உச்ச பிறப்புவீதம் 1957 ஆம் வருடம் 42.7 (1000 நபர்களுக்கு) ஆக பதிவாகியது.
1960 ஆம் வருடம் முதல் சிங்கப்பூர் அரசாங்கம் குடும்ப திட்டமிடலை பின்பற்றுவதற்கு நடவடிக்கை எடுத்தது; சுதந்திரத்திற்குப் பின்னர் 1960 ஆம் ஆண்டு பிறப்புவீதம் 29.5 (1000 நபர்களுக்கு) ஆக வீழ்ச்சி கண்டதுடன் சனத்தொகை வளர்ச்சி வீதமும் 2.5% ஆக வீழ்ச்சியடைந்தது.
மேற்கோள்கள்
பகுப்பு:சிங்கப்பூர் பகுப்பு:ஆசிய மாதக் கட்டுரைகள் நவம்பர் 2015
புடோல்
புடோல் அல்லது புடலை, snake gourd, தாவர வகைப்பாடு: Trichosanthes cucumerina ) என்பது வெள்ளரிக் குடும்பத்தைச் சேர்ந்த தாவர இனம் ஒன்றாகும். இதன் காய் புடலங்காய் எனப்படுகிறது. இக் காய்கள் சுமார் 1.5 மீ நீளம் வரை வளரக் கூடியவை. பொதுவாக இவை 50 செ.மீ இருந்து 75 செ.மீ நீளமுடையவை. இந்திய, தமிழர் சமையலில் இடம் பெற்ற காய். இது குழம்பு, கூட்டு, பொறியல் என பல் வகையாக சமைக்கக் கூடியது. தெற்காசியா, தென்கிழக்காசியா நாடுகளில் இது பெரிதும் பயிரிடப்படுகிறது. ஆப்பிரிக்க நாடுகளில் விளைச்சல் குறைவாக இருக்கும் காலங்களில், சிவந்த புடலங்காய், தக்காளிக்கு மாற்றாகவும், சமையலில் பயன்படுத்தப்படுகிறது.
வாழிடங்கள்
இதன் தாயகத்தைக் குறிப்பிட்டு சொல்ல இயலாது. ஏனெனில்,Trichosanthes cucumerina என்ற தாவரயினமானது, தெற்கு ஆசியா, தென்கிழக்காசியா, இந்தியா, வங்காளதேசம், நேபாளம், பாக்கித்தான், இலங்கை, இந்தோனேசியா, மலேசியா, மியான்மர், தென்சீனா, (குவாங்ஷி, யுன்னான்). ஆகிய நாடுகளின் காடுகளில்,அதனதன் நாட்டு இனமாக கண்டறியப்பட்டுள்ளது. வட ஆத்திரேலியாவிலும் இது,அந்நிலத்தின் நாட்டு இனமாகக் கருதப்படுகிறது. புளோரிடாவிலும், சில ஆப்பிரிக்க நாடுகளிலும், இந்தியப் பெருங்கடல்,  பசிபிக் தீவுகள் தீவுகளிலும் இவை அறிமுகப்படுத்தப்பட்டு இயல்பாக வளருகின்றன.
மேற்கோள்கள்
பகுப்பு:வெள்ளரியினங்கள் பகுப்பு:காய்கறிகள் பகுப்பு:சீனத் தாவரங்கள்
ஃபாஸ்ட் அண்ட் ஃப்யூரியஸ் (2009 திரைப்படம்)
கதைக்கரு
டொமினிகன் ரிபப்ளிக்கில் டொமினிக் டொரெட்டோவும் அவனுடைய குழுவினரும் எரிபொருள் வாகனங்களை கடத்திக்கொண்டு செல்வதாக படம் ஆரம்பிக்கிறது. இந்தக்குழுவில் லெட்டி, ரீகோ, டேகோ மற்றும் ஹான் லூ இருக்கிறார்கள். ஒரு திருட்டிற்குப் பின், டொமினிக் இந்த வழிப்பிராயணம் மிகவும் வெப்பமாக இருப்பதாகவும், ஹான்னிடம் தன்னுடைய “சொந்த வேலையை காணப்போவதற்கு” சரியான நேரம் என்று சொல்கிறார். டோம் அதைத் தொடர்ந்து லெட்டியை வேறு எங்கோ செல்ல விட்டுவிடுகிறார். அவர் பனாமா சிட்டியிலிருக்கும் போது, லெட்டி கொலைசெய்யப்பட்டுவிட்டதாக, டொரெட்டோவிற்கு தன்னுடைய சகோதரி மியா இடமிருந்து ஒரு தொலைபேசி அழைப்பு வருகிறது. டோம் லாஸ் ஏஞ்சலேஸ்க்கு மறுபடியும் திரும்பி வந்து லெட்டி பயணம் செய்த காரின் சேதத்தை பரிசோதித்து, அதில் நைட்ரோமீதேனின் தடயங்கள் இருப்பதாகக் கண்டுபிடிக்கிறார். டோம் பிறகு நைட்ரோமீதேன் பயன்படுத்துகின்ற ஒரே கார் மெக்கானிக்கிடம் சென்று, அந்த எரிபொருளை வாங்கியிருந்த டேவிட் பார்க்கின் பெயரை அளிக்க அவரை வற்புறுத்துகிறார்.
இதனிடையில், எஃப்.பி.ஐ ஏஜெண்ட் பிரையன் ஒ’கானர் ஆர்டூரோ பிராகா என்ற ஒரு போதை பொருள் கடத்தல்காரனை பிடிக்க முயற்சிசெய்கின்றார். அவருடைய வேட்டை அவரை டேவிட் பார்க்கிடம் கொண்டு செல்கிறது. டோம் பார்க்குடைய வீட்டிற்கு முதலில் வந்து அவருடைய கணுக்கால்களைப் பிடித்து ஜன்னல் வழியாக அவரைத் தொங்கவிட்டு, பின்னர் விட்டுவிடுகிறார். பார்க்குடைய வீட்டிற்கு சென்றுக்கொண்டிருந்த பிரையன், பார்க்கை காப்பாற்றுகிறார், இதைத் தொடர்ந்து பார்க்க FBIயின் புதிய தகவல் அளிப்பவராகிறார். பார்க்கும் பிரையனும் லாஸ் ஏஞ்சலிஸில் ஒரு சாலை பந்தையத்தில் ஈடுபடுகிறார்கள். இந்த போட்டியில் வெற்றிபெறுபவர் ஐக்கிய அமெரிக்காவுக்கும் மெக்ஸிக்கோவிற்கும் பிராகாவுக்காக இடையே ஹெராயின் கடத்தும் ஒரு கும்பலில் கடைசி ஓட்டுநராக இருப்பார். பிரையன் காவலர் பிடிப்பிலிருந்து ஒரு நிஸ்ஸான் ஸ்கைலன் GT-R ஐ (உண்மையில் அது ஒரு மாற்றியமைக்கப்பட்ட GT-T R34 ஆகும்) தேர்ந்தெடுத்து பந்தையத்தில் இறங்குகிறார். டோமும் பந்தையத்திற்குள் இறங்குகிறார். இறுதியில் டோமும் பிரையனும் மிக நெருக்கமாக இருக்கிறார்கள், டோம் பிரையனின் பின்புறம் உள்ள பாதுகாப்புச் சாதனத்தை இடித்ததால் கார் சுழன்றுவிடுகிறது, டோம் வெற்றிபெறுகிறார். பிரையன் எஃப்.பி.ஐ ஏஜெண்டாக அவருக்கு இருக்கும் பலத்தை பயன்படுத்தி, மற்றொரு ஓட்டுனர் ட்வைட் முல்லரை கைதுசெய்து, அணியில் அவருடைய இடத்தைப் பிடிக்கிறார்.
அடுத்த நாள், இந்தக் குழு பிராகாவின் ஆட்களில் ஒருவரான ஃபெனிக்ஸை சந்திக்கிறது. ஃபெனிக்ஸ் தான் லெட்டியை கொலை செய்தாரென்று டோமுக்குத் தெரிவிக்கப்படுகிறது. அவர்கள் கண்டுபிடிக்கப்படுவதை தவிர்ப்பதற்காக, எல்லையைக் கடந்து நிலத்தடி சுரங்கங்களின் வழியே சென்றார்கள். ஹெராயினை கொண்டு சேர்த்துவிட்ட பின்னர் பிராகா ஓட்டுனர்கள் கொலை செய்யப்படவேண்டும் (பிராகாவை பிடிப்பதற்காக லெட்டியை போலியாக எதிர்முகாமில் வைக்க முடிந்தது; லெட்டி கொலை செய்யப்படும்போது அதற்கு பதிலாக டோமின் விடுதலையைக் கோரினார்) என்று சொல்லியிருந்தது பிரையனுக்கு ஏற்கனவே தெரிந்திருந்தது. கார்களை விட்டு அனைத்து ஓட்டுனர்களும் வெளியே வரும்போது, ஏதோ தவறு நிகழ்கிறதென்று டோமுக்கு தெரிகிறது, டோமுடைய காரில் இருக்கும் நைட்ரஸ் ஆக்ஸைடு டேங்குக்கு இணைக்கும் ஒரு குழாயை அவர் அவிழ்த்துவிட்டு சிகரெட் லைட்டரை தயாராக்குகிறார். ஒரு பரபரப்பான சண்டைக்குப் பின், டோமுடைய கார் வெடிக்கிறது. இதனால் பிராகாவின் ஆட்கள் திசை திருப்பப்படுகின்றனர். அந்த நேரத்தில் பிரையன் அமெரிக்க $60 மில்லியன் மதிப்புள்ள ஹெராயின் உள்ள ஹம்மரை கடத்தி செல்கிறார். இருவரும் ஹெராயினை லாஸ் ஏஞ்சலிஸிக்கு கொண்டு சென்று அதை ஒரு காவலர் கைப்பற்று கிடங்கில் மறைத்து வைக்கிறார்கள். அடுத்த நாள் பிரையன், பிராகாவை வசீகரித்து ஹெராயினுக்காக நேரடியாக கொண்டு வரமுடியுமென்று தன்னுடைய மேலதிகாரிகளிடம் கூறுகிறார், அந்த நேரத்தில் காவலாளர் பிராகாவை கைது செய்யலாமென்று கூறுகிறார். டோமை மன்னித்தால் அவர் அதை செய்வதாகக் கூறுகிறார். ஆனால் மறுபக்கம் பிராகாவாக தோன்றும் மனிதன் ஒரு போலியாக வருகிறான், உண்மையான பிராகாவான காம்போஸ் மெக்ஸிக்கோவுக்குத் தப்பித்துச் செல்கிறான்.
பிரையனும் டோமும் பிராகாவை பிடிப்பதற்காக அவர்களாகவே மெக்ஸிக்கோவுக்கு செல்கிறார்கள். அவரை அவர்கள் ஒரு கிறித்தவ ஆலயத்தில் கண்டுபிடித்து கைது செய்கிறார்கள். பிராகாவுடைய முக்கிய கையாட்கள் தங்களுடைய தலைவனை மீட்க பின் தொடர்ந்து வரும்போது, நிலத்தடி சுரங்கங்கள் வழியாக பிரையனும் டோமுக்கு வண்டியை ஓட்டி அமெரிக்காவுக்குத் திரும்புகிறார்கள். இந்த பின் தொடர்வின் கடைசிக் கட்டத்தில், ஃபெனிக்ஸ் சுரங்கத்தின் முடிவில் முன் சென்று பிரையனுடைய காருக்குக் குறுக்கே நிறுத்துவதால் (T-போன் முறையில் மோதல்), பிரையனுடைய கார் மோதி பிரையன் காயமடைகிறார். ஃபெனிக்ஸ் பிரையனை கொலை செய்வதற்கு முன்பாக, டோம் சுரங்க இடிபாடுகளிலிருந்து காரை ஓட்டி வெளியே வந்து ஃபெனிக்ஸ்க்கு நேராக வண்டியை செலுத்தி அவரை கொலை செய்கிறார். காவலாளிகளும் ஹெலிகாப்டர்களும் அமெரிக்கப் பக்கத்தில் மோதிய இடத்திற்கு விரைந்து வரும்போது, பிரையன் டோமை வெளியே வர சொல்கிறார். ஓடி ஓடி களைத்துவிட்டதாக டோம் கூறுகிறார். பிரையன் கருணை கோரி விண்ணப்பித்தும், நீதிபதி டோமுக்கு 25 வருடம் சிறை தண்டனை விதிக்கிறார். சினிமாவின் இறுதி காட்சியில், லோம்போக் சிறைக்குக் கொண்டு செல்லும் ஒரு சிறைப் பேருந்தில் டோம் ஏறுவதைக் காணமுடிகிறது. சாலையில் பேருந்து சென்றுக்கொண்டிருக்கும்போது, பிரையன், மியா, ரீகோ மற்றும் டேகோ வந்து அதை நடுவில் நிறுத்துகிறார்கள்.
தயாரிப்பு
இந்த படத்தின் கார்கள் சான் ஃபெர்னாண்டோ வேலியில் காலிஃபோர்னியாவின் தென் பகுதியில் செய்யப்பட்டன. படத்திற்காக சுமார் 240 கார்கள் உருவாக்கப்பட்டன. ஆனால் நகலான வாகனங்கள் அவைகளுடைய உண்மை மாதிரிகளின் அனைத்து அம்சங்களையும் பிரதிபலிப்பதில்லை. உதாரணத்திற்கு F-பாம்பின் உண்மை வடிவத்தில் ஒரு இரட்டை- சுழலூட்டல், 1500 கு.தி. இயந்திரப் பொறியும், 5-ஸ்பீட் டிரான்ஸ்மிஷனும் இருந்தது. ஆனால் ஹாட் ராட் இதழின் டேவிட் ஃப்ரீபர்கரால் உருவாக்கப்பட்ட 1973 ஷெவ்ரலெ கமாரோவான F-பாம்பின் நகல் வடிவத்தில் ஒரு 300 கு.தி. கிரேட் V8 இயந்திரப் பொறியும், ஒரு 3-ஸ்பீட் தானியங்கி டிரான்ஸ்மிஷனும் இருந்தது. மேலும், முதல் படத்தில் பயன்படுத்தப்பட்ட டாட்ஜ் சார்ஜர் 426 ஹெமி R/T 1970 ஆம் ஆண்டு உருவாக்கப்பட்ட்து; ஆனால் இந்த படத்தில் பயன்படுத்தப்பட்ட 1969 டாட்ஜ் சார்ஜர் R/T 426 ஹெமி சற்று மாற்றியமைக்கப்பட்ட முன் கம்பியமைப்புடன் ஒரு 1970 காரை போன்று தோற்றமளிக்க உருவாக்கப்பட்டது; உண்மையான 1970 டாட்ஜ் சார்ஜர் துண்டுதுண்டானது, இது மறுபடியும் கட்டியெழுப்பப்படுவதற்காக முழுவதும் பிரிக்கப்பட்டது.